laion/Wikipedia-Exotic huggingface dataset:
სკანდინავიის მთები

სკანდინავიის მთები (შვედ. Skanderna, Skandinaviska fjällkedjan) — მთათა სისტემა სკანდინავიის ნახევარკუნძულზე. გადაჭიმულია დაახლოებით 1700 კმ-ზე, სიგანით კი 600 კმ-ს აღწევს. დასავლეთის ფერდობები უშუალოდ ჩრდილოეთის ზღვისკენ მიექანება და დაკბილულ ნაპირებს, ცნობილ ნორვეგიულ ფიორდებს ქმნის. აღმოსავლეთი ფერდობები კი ნარნარად ეშვება და შვედეთის ვრცელ დაბლობებში იკარგება. სკანდინავიის მთები შედარებით საშუალო სიმაღლისაა. უმაღლესი წერტილია მთა გალჰეპიგენი (2469 მ), ნორვეგიის სამხრეთ ნაწილში. ყველაზე მაღალი წერტილი შვედეთის ტერიტორიაზე კი — მთა კებნეკაისე (2097.5 მ). რელიეფი უძველესი მყინვარების მიერ არის გადალიპული. სკანდინავიის მთების დღევანდელი მყინვარები ევროპის კონტინენტზე უდიდესია. ზღვის ნოტიო ჰავა და დანაწევრებული ზედაპირი დიდი რაოდენობით მდინარეების, რომელთა უმეტესობა ძალიან ჩქარია და ზამთარშიც კი არ იყინება, და ტბების არსებობას განაპირობებს. მთების ფერდობები ტაიგის ტყით, ბუჩქნარებით, მთის ტუნდრებით და მდელოებითაა დაფარული. აქვეა რკინის, სპილენძის, ტიტანისა და პირიტების საბადოები. სკანდინავიის მთები დაახლოებით 480 მლნ წლის წინათ ჩამოყალიბდა. მთაგრეხილმა განიცადა კალედონიური დანაოჭება. სკანდინავიის მთების ჩამოყალიბება დაახლოებით ორდოვიციულის დასასრულსა და სილურულის შუა ხანებში ხდებოდა. ოკეანე იაპეტუსმა, რომელიც აღმოცენდა ადრეულ კამბრიულში და ჩრდილოეთ ამერიკასა (ლავრენტიას) და ევროპას (ბალტიკას) ყოფდა, გაფართოება დაიწყო, რითიც ლავრენტიას ბალტიკისკენ უბიძგა და ორდოვიკის დასაწყისში 2000 კმ მიაღწია სიგანეში, შემდეგ კი კვლავ შევიწროვდა, რადგან ლავრენტია, გრენლანდია და ბალტიკა ერთმანეთს მიუახლოვდნენ. საბოლოო ჯამში 440 მლნ წლის წინ ბალტიკა გრენლანდიას მიაწვა, ეს უკანასკნელი კი — ლავრენტიას. იმ ხანებში ქვიშის, კენჭისა და ვულკანური კუნძულოვანი რკალების ნარჩენები კოლოსალური ძალით იყწებენ შეკუმშვას, რამაც სკანდინავიის მთების პირველი მწვერვალების აღმართვას შეუწყო ხელი. დიდი მთაგრეხილის გაჩენა ბალტიკისა და კანადა-გრენლანდიის შეჯახების ადგილზე ორდოვიკ-სილურის მიჯნაზე დაიწყო. ამ ყოველივეს თან ახლდა ნალექების დიდი რაოდენობით მოხსნა, რაც კონტინენტურ ფერდობებზე და შეჯახების კიდეებზე წარმოიქმნა. გეოლოგიის ისტორიაში ეს მოვლენები კალედონიური დანაოჭების სახელით შევიდა. ორი კონტინენტური ბლოკის დაჯახებას ადგილი ჰქონდა სკანდინავია-ბრიტანეთის ერთი მხრივ და მეორე მხრივ გრენლანდია-ნიუფაუნდლენდის ზოლში. ძველი ვულკანური რკალების რელიქტები ბალტიკის ნაპირებს მიაწვნენ. უზარმაზარი მთაგრეხილი ამოიზარდა სკანდინავია-გრენლანდია-ნიუფაუნდლენდის ხაზზე. იმ მთების სიმაღლე ჰიმალაისას უტოლდებოდა. "Galdhøpiggen" Nationalencyklopedin. http://www.ne.se/galdhöpiggen. განახლდა 18 ივლისს, 2010 (შვედურ ენაზე). Lindström, Maurits. "fjällkedjan" Nationalencyklopedin. http://www.ne.se/fjällkedjan. განახლდა 18 ივლისს, 2010 (შვედურ ენაზე).
აინ-დეფლის პროვინცია

აინ-დელფა (არაბ. ولاية عين الدفلى) — პროვინცია (ვილაიეთი) ჩრდილოეთ ალჟირში. პროვინცია ქვეყნის დედალაქ ალჟირის სამხრეთ-დასავლეთით მდებარეობს. მისი დედაქალაქია აინ-დელფა. სხვა მნიშვნელოვანი დასახლებებია მილიანა, ჰამან-რიგა და აინ-ტორკი. პროვინციის ფართობია 4,897 კმ². 2008 წლის მონაცემებით, პროვინციაში ცხოვრობს 771,890 ადამიანი. პროვინცია იყოფა 14 რაიონად და 36 კომუნად (ან მუნიციპალიტეტად). ალჟირის პროვინციები http://www.statoids.com/udz.html
Volvo

ვოლვო — შვედური ავტომწარმოებელი კომპანია. კომპანია უშვებს კომერციულ და სატვირთო ავტომობილებს, ავტობუსებს, ძრავებსა და სამშენებლო აღჭურვილობას. ადრე ვოლვო აწარმოებდა მსუბუქ ავტომობილებსაც, მაგრამ 1999 წელს კომპანიამ მსუბუქი ავტომობილების დეპარტამენტი ავტოკონცერნ ფორდს მიჰყიდა. ოფიციალური საიტი ↑ 1.0 1.1 1.2 Report on the fourth quarter and full year 2018 (PDF) გვ. 16–17. Volvo. დაარქივებულია ორიგინალიდან — 2019-03-06. ციტირების თარიღი: 2 აპრილი, 2019 ↑ Annual and Sustainability Report 2016 (PDF). Volvo. დაარქივებულია ორიგინალიდან — 2017-07-02. ციტირების თარიღი: 8 ივნისი, 2017
Beyond the Shrouded Horizon

Beyond the Shrouded Horizon — ინგლისელი გიტარისტ სტივ ჰეკეტის 2011 წლის სტუდიური ალბომი. გამოვიდა ლეიბლებზე Wolfwork/InsideOut Music/Century Media/WHD Entertainment (იაპონია). ალბომის პროდიუსერია როჯერ კინგი. ალბომის ჩაწერაში მოწვეული მუსიკოსების სახით მონაწილეობდნენ ჯგუფ Yes-ის მუსიკოსები კრის სკუაირი და სტივ ჰაუ. Loch Lomond (სტივ ჰეკეტი/როჯერ კინგი/ჯო ჰეკეტი) – 6:50 The Phoenix Flown (სტივ ჰეკეტი/კინგი/ჯო ჰეკეტი) – 2:08 Wanderlust (სტივ ჰეკეტი/კინგი/ჯო ჰეკეტი) – 0:44 Til These Eyes (სტივ ჰეკეტი/კინგი/ჯო ჰეკეტი) – 2:41 Prairie Angel (სტივ ჰეკეტი/კინგი/ჯო ჰეკეტი/სტივ ჰაუ/ჯონათან მუვერი) – 2:59 A Place Called Freedom (სტივ ჰეკეტი/კინგი/ჯო ჰეკეტი) – 5:57 Between the Sunset and the Coconut Palms (სტივ ჰეკეტი/კინგი/ჯო ჰეკეტი) – 3:18 Waking to Life (სტივ ჰეკეტი/კინგი/ჯო ჰეკეტი) – 4:50 Two Faces of Cairo (სტივ ჰეკეტი/კინგი/ჯო ჰეკეტი) – 5:13 Looking for Fantasy (სტივ ჰეკეტი/კინგი/ჯო ჰეკეტი) – 4:33 Summer's Breath (სტივ ჰეკეტი/კინგი/ჯო ჰეკეტი) – 1:12 Catwalk (სტივ ჰეკეტი/კინგი/ჯო ჰეკეტი) – 5:44 Turn This Island Earth (სტივ ჰეკეტი/კინგი/ჯო ჰეკეტი/ჰაუ/მუვერი) – 11:51 Four Winds: North (სტივ ჰეკეტი/კინგი) – 1:35 Four Winds: South (სტივ ჰეკეტი/კინგი) – 2:06 Four Winds: East (სტივ ჰეკეტი/ფენერი) – 3:34 Four Winds: West (სტივ ჰეკეტი/კინგი) – 3:04 Pieds En L'Air (პიტერ უორლოკი) – 2:26 She Said Maybe (სტივ ჰეკეტი/კინგი) – 4:21 Enter the Night (სტივ ჰეკეტი/კინგი/ჯო ჰეკეტი) – 4:00 Eruption: Tommy (თიის ვან ლეერი) – 3:37 Reconditioned Nightmare (სტივ ჰეკეტი) – 4:06 დიკ დრაივერი - კონტრაბასი (5) ბენედიქტ ფენერი - კლავიშებიანი საკრავები, პროგრამირება (3) სტივ ჰეკეტი - გიტარები, ვოკალი (1-4, 6-9) როჯერ კინგი - კლავიშებიანი საკრავები, პროგრამირება (1, 2, 6-9) ამანდა ლემანი - ვოკალი (7) გერი ო'ტული - დასარტყმელი საკრავები, ვოკალი (7) საიმონ ფილიპსი - დასარტყმელი საკრავები (1) კრის სკუაირი - ბას-გიტარა (1, 7) რიჩარდ სტიუარტი - ჩელო (5) კრისტინ ტაუნსენდი - ვიოლინო, ალტი (5) ჰეკეტის ოფიციალური საიტი ინფორმაცია საიტზე Discogs ↑ რულმანი, უილიამ. Beyond the Shrouded Horizon - Steve Hackett | AllMusic. allmusic.com. ციტირების თარიღი: 4 მარტი 2012.
იოანე VIII (ბიზანტია)

იოანე VIII პალეოლოგოსი (ბერძ. Ιωάννης Η' Παλαιολόγος; 18 დეკემბერი, 1392 — 31 ოქტომბერი, 1448, კონსტანტინოპოლი) — ბიზანტიის იმპერატორი 1425-1448 წლებში. იოანე იყო მანუელ II-ისა და ელენა დრაგაშის უფროსი შვილი. 1421 წლიდან მამამისის თანამმართველია, ავტოკრატის ტიტულით. იოანემ თავისი მმართველობის დროს 1428-1432 წწ. ბიზანტიის იმპერიას დაუქვემდებარა თითქმის მთელი მორეა. მხოლოდ 4 ქალაქი არგოსი, ნავპლიუსი, კორონი და მეტონი დარჩა ვენეციელთა ხელში. თუმცა მისთვის დიდებისა და პატივის მომტანი აღმოჩნდა ის ფაქტი, რომ ძალისხმევას არ იშურებდა, რათა გაეერთიანებინა დასავლეთისა და აღმოსავლეთის ეკლესიები. მან კარგად იცოდა, რომ კათოლიკეებთან უნიის გარეშე ბიზანტიის იმპერია ვერ მიიღებდა დახმარებას დასავლეთისაგან ოსმალების წინააღმდეგ საბრძოლველად. 1437 წელს, პატრიარქ იოსებ II-სთან და მართლმადიდებელ არქიეპისკოპოსების დასთან ერთად გაემგზავრა იტალიაში, სადაც დაჰყო ორ წელიწადზე მეტი, ჯერ ფერარაში, ხოლო შემდეგ დაესწრო მსოფლიო საეკლესიო კრებას ფლორენციაში. ფერარა-ფლორენციის საეკლესიო კრებაზე ორივე მხარე არაერთხელ შევიდა ჩიხში და მზად იყვნენ დასაშლელად, მაგრამ იმპერატორმა აუკრძალა მართლმადიდებებლ ეპისკოპოსებს დაეტოვებინათ ეკლესია კომპრომისის მიღწევამდე. საბოლოოდ მართლმადიდებელი დელეგატები იძულებულნი გახდნენ დათმობაზე წასულიყვნენ კათოლიკეებთან თითქმის ყველა პრინციპულ საკითხზე. 1439 წლის 5 ივლიის ხელი მოაწერეს უნიას, რომელიც მიუხედავად მისი არასრულყოფილი ხასიათისა, კათოლიკეების უდიდესი გამარჯვება იყო. აღნიშნული უნია არ სცნო რამდენიმე მართლმადიდებელმა ეკლესიამ. თავად იმპერიაში უნიამ წარმოშვა განხეთქილება და შფოთი. იმპერატორი იოანე VIII გარდაიცვალა 1448 წლის 31 ოქტომბერს, კონსტანტინოპოლში. პირველ ცოლად ჰყავდა ანა მოსკოველი (1393 – 1417) — მოსკოვის დიდი მთავრის ვასილი I-ის ასული. მეორე ცოლად ჰყავდა სოფია მონფერატელი (გ. 1431 წ.) მესამე ცოლად ჰყავდა მარია ტრაპიზონელი (გ. 1439 წ.) მიუხედავად სამი ქორწინებისა, იოანე VIII უშვილოდ გარდაიცვალა, სამეფო ტახტი გადავიდა მისი ძმის, ბიზანტიის უკანასკნელი იმპერატორის, კონსტანტინე XI დრაგაშის ხელში. იოსებ II (კონსტანტინოპოლის პატრიარქი) Дашков С. Б., «Императоры Византии» М. 1997 Рыжов К. В., «Все монархи мира. Древняя Греция. Древний Рим. Византия» М. 2001 Большая Российская энциклопедия: В 30 т./ Председатель Науч.-ред. совета Ю. С. Осипов. Отв. ред. С. Л. Кравец. Т.11. Излучение плазмы — Исламский фронт спасения. — М.:Большая Российская энциклопедия,2008. — С.510. — ISBN 978-5-85270-342-2 (Т.11)
T.G.I.F.

T.G.I.F — ასოითი აბრევიატურა, რაც აღნიშნავს ფრაზას: „Thank God It's Friday“ (მადლობა ღმერთს პარასკევია). ეს ფრაზა წარმოიშვა მეოცე საუკუნის 60-იან წლებში, როდესაც 1965 წელს დაარსდა რესტორანი „T.G.I. Friday's“. იგი ძირითადად პოპულარობით სარგებლობდა 70-იან წლებში, 1978 წელს შეიქმნა ამავე სახელწოდების ფილმიც. T.G.I.F აგრეთვე სხვა აკრონიმით გამოიყენება: „Toes Go In First“ რაც ზუსტად ასე ითარგმნება: „ფეხის თითები შემოდიან პირველები“. Dictionary.com
ელენა დრაგაში

ელენა დრაგაში (სერბ. Јелена Драгаш, ბერძ. Ἑλένη Δραγάση, მონაზვნობაში — იპომონია ბერძ. Ὑπομονὴ; დ. დაახლ. 1372 — გ. 13 მარტი, 1450) — ბიზანტიის იმპერატორ მანუელ II-ის მეუღლე. იმპერატორ იოანე VIII-ისა და კონსტანტინე XI-ის დედა. მართლმადიდებელი წმინდანი. ელენა სერბი თავადისა და მემამულის კონსტანტინე დრაგაშის ასულია. 1392 წლის 10 თებერვალს გახდა მანუელ II-ის მეუღლე. 1425 წელს მეუღლის გარდაცვალების შემდეგ მონაზვნად აღიკვეცა. გარდაიცვალა 1450 წელს. Her listing in "Medieval lands" by Charles Cawley. Information about St Hypomone from the Church of Sparta http://www.impantokratoros.gr/agiaypomoni.el.aspx დაარქივებული 2011-10-01 საიტზე Wayback Machine. http://www.globalusers.com/monastir_eng.htm დაარქივებული 2011-07-11 საიტზე Wayback Machine.
იკეა

იკეა (IKEA) — მულტინაციონალური კონცერნი, რომლის ბიზნესის სამოღვაწეო პროფილია სახლის მოსაწყობად საჭირო ხელითასაწყობი ავეჯის, საბინაო აქსესუარების დამზადება-გაყიდვა. გარდა ამისა, ევროპის ზოგ ქვეყანაში, უკვე აწყობილი სახით, ე.წ. მზასახლებსაც კი ჰყიდიან. კონცერნის სავაჭრო კონცეფცია უმთავრესად გათვლილია მასობრივ მომხმარებელზე, რის გამოც იკეასეული პროდუქციის ჯერ კიდევ შეფუთვაში გათვალისწინებულია გამოუცდელი მასობრივი მყიდველი, რომელმაც საქონლის სახლში მიტანისთანავე თვითონ უნდა შესძლოს მისთვის საჭირო ავეჯის, ნივთის აწყობას. შესაბამისი ინსტრუქციებიც თანმიმდევრულობის მიხედვითაა აგებული და ნუმერირებული. უპირატესობა იდეოგრაფიულ ენას ენიჭება. საწარმო 1943 წელს დააფუძნა ინგვარ კამპრადმა (Ingvar Kamprad) შვედეთში, ხოლო დღესდღეობით კი ნიდერლანდებშია რეგისტრირებული და ეკუთვნის ფონდს სახელწოდებით INGKA Foundation. ოფიციალური საიტი
ალჟირის პროვინცია

ალჟირი (არაბ. ولاية الجزائر ვილაიეთი Al Ǧazāʾir) — პროვინცია (ვილაიეთი) ალჟირში. მისი დედაქალაქია ალჟირი. პროვინციის ფართობია 273 კმ². 2008 წლის მონაცემებით, პროვინციაში ცხოვრობს 2,947,461 ადამიანი. პროვინცია იყოფა 13 რაიონად. პროვინცია მოიცავს 57 კომუნას (ან მუნიციპალიტეტს). ალჟირის პროვინციები http://www.statoids.com/udz.html ↑ Office National des Statistiques, Recensement General de la Population et de l’Habitat 2008 დაარქივებული 2008-07-24 საიტზე Wayback Machine. 2008 წლის მოსახლეობის აღწერის მონაცემები.
ინგლისის ბანკი

ინგლისის ბანკი (Bank of England) — გაერთიანებული სამეფოს ცენტრალური ბანკი, მეტსახელად „თრედნიდლ სტრიტის მხცოვანი ლედი“ ან უბრალოდ „მხცოვანი ლედი“ (The Old Lady of Threadneedle Street). ის ასრულებს ცენტრალური ბანკის ყველა ფუნქციას — ფასთა სტაბილურობის შენარჩუნება, და შესაბამისად, მისი უდიდებულესობის მთავრობის ეკონომიკური პოლიტიკის მხარდაჭერა — ეკონომიკური ზრდის ხელშეწყობისთვის. სტაბილური და ეფექტიანი ფინანსური სიტუაციის შენარჩუნების მიზნით ბანკს ორი ძირითადი დანიშნეულება აქვს: მონეტარული სტაბილურობა, რაც ნიშნავს სტაბილურ ფასებს და ვალუტის სიმყარე. სტაბილური ფასები განისაზღვრება მთავრობის საინფლაციო ზღვარით, რომელსაც ბანკი ცდილობს მიაღწიოს მონეტარულ პოლიტიკის კომიტეტში საპროცენტო განაკვეთებზე გადაწყვეტილებებით. ფინანსური სტაბილურობა, რომელიც მოიცავს ფინანსური სისტემისთვის შესაძლო საშიშროებების დადგენა და მათი ეფექტის შემცირება. ამგვარი საშიშროებების აღმოჩენა ხდება ბანკის ზედამხედველობისა და საბაზრო დაზვერვის ფუნქციებით. ნეგატიური ეფექტის შემცირება ხდება ფინანსური და სხვა ოპერაციებით, შინ და საზღვარგარეთ, და უკიდურეს შემთხვევებში, სესხის გაცემითაც. ორივე დანიშნულების განხორციელებისთვის ბანკი მჭიდროდ თანამშრომლობს: სხვა ცენტრალურ ბანკებთან და საერთაშორისო ორგანიზაციებთან — საერთაშორისო მონეტარული სისტემის გაუმჯობესებისთვის. მისი უდიდებულესობის ხაზინასთან და ფინანსური მომსახურების გამგებლობასთან, 1997 წლის ურთიერთგაგების მემორანდუმის პირობების თანახმად, ფინანსური სტაბილურობის უზრუნველსაყოფად. ინგლისის ბანკის ოფიციალური საიტი
ანაბის პროვინცია

ანაბა (არაბულად: ولاية عناب) — პროვინცია (ვილაიეთი) ჩრდილო-აღმოსავლეთ ალჟირში. მისი დედაქალაქია ანაბა. პროვინციის ფართობია 1,439 კმ². 2008 წლის მონაცემებით, პროვინციაში ცხოვრობს 640,050 ადამიანი. პროვინცია მოიცავს 6 რაიონს და 12 კომუნას (ან მუნიციპალიტეტს). ალჟირის პროვინციები (ფრანგული) A website about Annaba and its surroundings
ბეჯაიის პროვინცია

ბეჯაია (არაბ. ولاية بجاية ქაბილ Vgaiet) — პროვინცია (ვილაიეთი) ალჟირში. მისი დედაქალაქია ბეჯაია. პროვინციის ფართობია 3,268 კმ². 2008 წლის მონაცემებით, პროვინციაში ცხოვრობს 915,835 ადამიანი. პროვინციაში მდებარეობს გურაიას ეროვნული პარკი. ამ პარკში ბინადრობენ გადაშენების საფრთხის წინაშე მდგარი პრიმატები და მაგოტები. პროვინცია იყოფა 19 რაიონად და 52 კომუნად (ან მუნიციპალიტეტად). ალჟირის პროვინციები (ფრანგული) (Amazigh, Kabyle, French, Arabic) The first website of Bgayet Béjaïa Bougie and his region დაარქივებული 2007-10-23 საიტზე Wayback Machine. (ფრანგული) (Arabic) ბეჯაიას პროვინციის ოფიციალური საიტი დაარქივებული 2007-10-19 საიტზე Wayback Machine.
შვედეთის ქალაქების სია

შვედეთი დაყოფილია 21 პროვინციად (შვედ.län), რომლებიც იყოფა 290 თემად (შვედ. kommun). თავის მხრივ ისინი რამდენიმე სოფლისგან შედგება. ქვემოთ მოყვანილ ცხრილში ჩამოთვლილია ქალაქები, სადაც 20 000-ზე მეტ მოსახლეა. აღწერა ჩატარებულია შვედეთის სტატისტის ცენტრალური ოფისის მიერ 1990, 1995, 2000, 2005 და 2010 წლებში (ყოველთვის 31 დეკემბერს). აგრეთვე მითითებულია პროვინცია, რომელსაც აღნიშნული ქალაქი მიეკუთვნება. (შ. = შეფასება) ↑ 1.0 1.1 Statistics Sweden: Einwohnerzahlen aller städtischen Siedlungen (1990 und 1995) ↑ Statistics Sweden: Einwohnerzahlen aller städtischen Siedlungen (2000) ↑ Sweden: Einwohnerzahlen aller städtischen Siedlungen (2005) ↑ Tätorternas landareal, folkmängd och invånare (2010)
დავით კვაჭაძე

დავით ალექსანდრეს ძე კვაჭაძე (დ.20 სექტემბერი, 1928, სოფ. დიდი ჯიხაიში, სამტრედიის რაიონი — გ. 2 ივნისი, 1983) — ქართველი ფარმაკოლოგი. პედაგოგი, თბილისის სახელმწიფო სამედიცინო ინსტიტუტის (ამჟამად უნივერსიტეტი) ფარმაკოლოგიის კათედრის გამგე (1980 – 1983). დავით კვაჭაძემ 1945 წელს დაამთავრა თბილისის რკინიგზის პირველი საშუალო სკოლა, 1951 წელს ამთავრებს თსსი–ს სამკურნალო ფაკულტეტს და სწავლას აგრძელებს სამედიცინო ინსტიტუტის ფარმაკოლოგიის კათედრის ასპირანტურაში. 1954 წელს მუშაობა დაიწყო ფარმაკოლოგიის კათედრის ასისტენტად, 1955 – 1958 წლებში იყო სამედიცინო სამსახურის ოფიცრების კვალიფიკაციის ასამაღლებელი კურსების პედაგოგი, 1957–1958 წლებში თსსი–ის ტოქსიკოლოგიის კურსის ხელმძღვანელია. 1958 წლიდან დ. კვაჭაძე მუშაობს ექსპერიმენტული და კლინიკური ნევროლოგიის ინსტიტუტის უფროს მეცნიერ თანამშრომლად. 1968 წლიდან არჩეულია თსსი–ის ფარმაკოლოგიის კათედრის (2009 წლიდან, თბილისის სახელმწიფო სამედიცინო უნივერსიტეტის სამედიცინო ფარმაკოლოგიის დეპარტამენტი) დოცენტად, 1980 წლიდან გარდაცვალებამდე იყო ამავე კათედრის გამგე. ასპირანტურაში სწავლის პერიოდში, დ. კვაჭაძემ შეასრულა და 1954 წელს დაიცვა დისერტაცია მედიცინის მეცნიერებათა კანდიდატის სამეცნიერო ხარისხის მოსაპოვებლად, რომლის შინაარსიც ეხებოდა ზოგიერთი ანტიშოკური სითხის თერაპიულ მოქმედებას ექსპერიმენტში მიღებული შოკის დროს. დ.კვაჭაძე იყო 50–ზე მეტი სამეცნიერო ნაშრომის ავტორი. თავის ნაშრომებში დააზუსტა ფარმაკოლოგიური საშუალებების მოქმედების თავისებურებები სისხლის მიმოქცევის რეგულაციის ცენტრალურ და პერიფერიულ სტრუქტურებზე. ასაკის გათვალისწინებით, ექსპერიმენტში, განსაზღვრა სხვადასხვა ანტიარითმიული საშუალებების მოქმედების მექანიზმი. პირველმა მეცნიერთა შორის მიაგნო, სხვადასხვა ასაკის ცხოველებში საგულე გლუკოზიდებით ინდუცირებული არითმიების მიმდინარეობის თავისებურებებსა და განსაზღვრა მათი მკურნალობის ეფექტიანი გზები და სხვა. მნიშვნელოვანია მისი სამეცნიერო გამოგონება – „ნათხემისმიერი გულის არითმიების მოდელირების მეთოდი", რისთვისაც 1979 წელს მიენიჭა საკავშირო მნიშვნელობის საავტორო მოწმობა გამოგონებისათვის. იყო საქართველოს ფარმაკოლოგთა სამეცნიერო საზოგადოების თავმჯდომარე. დაჯილდოებული იყო ჯანმრთელობის დაცვის ფრიადოსნის ნიშნით. დ.კვაჭაძე გარდაიცვალა 1983 წელს. ტრადიციებით მომავლისკენ,თსსუ საიუბილეო მასალების კრებული,თბილისი, 2010 წ. აკად.გივი თურმანაული, სამედიცინო ფარმაკოლოგიის კათედრის არსებობის 90 წლის ისტორია,თბ., 2010
პანდორა

პანდორა, პანდორე („ყველასაგან დასაჩუქრებული“) — მაცდური ციური ქალი, პირველი დედაკაცი. მიწისა და წყლისგან შექმნა ჰეფესტომ, თითქოს ათენაც ეხმარებოდა. მერე ყველა ღმერთმა თავისი წილი საჩუქარი უბოძა (ხმა, სილამაზე, მომხიბლაობა), რათა პრომეთეს ძმა ეპიმეთე მოეხიბლა და კაცთა მოდგმის დამღუპველი „საჩუქრებით“ სავსე პანდორას ყუთი ჩამოეტანა დედამიწაზე, — პრომეთეს მოტანილი ცეცხლისათვის სამაგიეროს მისაგებად. „ყოვლისმიმცემი“ პანდორა მიწასთანაც იყო გაიგივებული. მისი პითოსი კი შეცვალეს ყუთით. აფროდიტემ, პეითომ და ქარიტებმა ციური მიმზიდველობა უბოძეს, ჰერმესმა — მზაკვრობის, ცბიერებისა და ლამაზი მეტყველების უნარი, ჰორებმა ყვავილებით შეამკეს, ათენამ სამოსი მოუქსოვა, ზევსმა კი მისცა ჭურჭელი (პითოსი), რომელშიაც იყო ყველა მიწიერი უბედურება, ჭირი და კაეშანი. შურისმგებელი ზევსის ასეთი საჩუქრებით მიადგა გონებამოუქნელ ეპიმეთეს, რომელმაც ბრძენი ძმის პრომეთეს გაფრთხილებას ყური არ ათხოვა, ქალი მიიღო, შეირთო, შემდეგ ცნობისმოყვარე პანდორამ ყუთს თავი ახადა და ყველა უბედურება წამსვე ამოფრინდა, მთელს ქვეყნიერებაზე გაიფანტა. შეშინებულმა ქალმა ყუთს თავი დაახურა და შიგ ჩარჩა მხოლოდ იმედი, ცარიელი იმედი, ყველა საზრუნავის სამაგიერო, რაც ყველაზე დიდხანს ცოცხლობს. არსებობს ვერსია, რომლის მიხედვითაც ეპიმეთეს პანდორა ჰერმესმა მიჰგვარა ზევსის დავალებით, ყუთი კი შემდეგ ჩაუტანა თვითონვე. ამ ყუთიდან ყველა უბედურება რომ გაფრინდა, სწრაფად დახურეს და ხმა შემოესმათ: „მეც ამომიშვით, რომ უბედურებაში ნუგეში გცეთ!“ ამოფრინდა ქალწული, პეპელასავით გაფრინდა, ფრთა გაჰკრა ცოლ-ქმარს, გაამხიარულა და თქვა: „მე ვარ იმედი!“ პანდორას ყუთი ზევსის ცბიერებისა და სისასტიკის ნაყოფია, ჩლუნგი ტირანების მსგავსად რომ კაცთაგან მსხვერპლს ითხოვდა და ცეცხლს კი ამადლიდა. პანდორა დედამიწაზე დარჩა და ეპიმეთესგან ეყოლა პირო. ათენა პართენოსის საკულტო სურათზე პანდორას შექმნაც ყოფილა გამოხატული. დახატა რუბენსმა, დრამა უძღვნა აგრიკოლამ, კომედია — ვილანდმა, მუსიკა — მენდელსონმა (გოეთეს ტექსტზე). წერდა ვოლტერიც. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
რეიჩელ ბილსონი

რეიჩელ სარა ბილსონი (ინგლ. Rachel Sarah Bilson; დ. 25 აგვისტო,1981) — ამერიკელი მსახიობი.იგი ცნობილი გახდა სამერ რობერტსის როლის შესრულების შემდეგ, სერიალიდან ელიტარული უბანი. ვიკისაწყობში არის გვერდი თემაზე: რეიჩელ ბილსონი რეიჩელ ბილსონი კინოფილმების ინტერნეტ-მონაცემთა ბაზაში
ინდალსელვენი

ინდალსელვენი (შვედ. Indalsälven) — შვედეთის ერთ-ერთი უგრძესი მდინარე. მისი სიგრძეა 430 კილომეტრი. მისი მთავარი შენაკადებია კალსტრომენი, ლონგანი, ჰორკანი და ამერონი. მდინარეზე აშენებულია 26 ელექტროსადგური, ელექტროენერგიის წარმოების რესურსებით მესამე მდინარეა ქვეყანაში. შვედეთის მდინარეების სია ↑ „Indalsälven“. Nationalencyklopedin (Swedish). ციტირების თარიღი: 14 July 2010. ↑ Län och huvudavrinningsområden i Sverige Swedish. SMHI. დაარქივებულია ორიგინალიდან — 28 სექტემბერი 2018. ციტირების თარიღი: 14 July 2010.
პინა (ფილმი)

პინა, ან პინა:ვნების ცეკვა 3D — ვიმ ვენდერსის დოკუმენტური ფილმი, რომელიც ეძღვნება გერმანელ ქორეოგრაფს პინა ბაუშს. ეკრანებზე გამოვიდა 2011 წელს. ფილმის პრემიერა გაიმართა გერმანიაში 2011 წლის 13 თებერვალს. პინა ბაუში ოფიციალური საიტი
საქართველოს სსრ მხატვართა კავშირი

საქართველოს სსრ მხატვართა კავშირი — საქართველოს სსრ მხატვართა ნებაყოფლობითი საზოგადოებრივი ორგანიზაცია. აერთიანებდა მხატვრებსა და ხელოვნებათმცოდნეებს. შედიოდა სსრკ მხატვართა აკადემიაში. მისი მთავარი ამოცანა იყო მხატვრებისა და ხელოვნებათმცოდნეების შემოქმედებითი მუშაობა წარიმართოს სახვით ხელოვნებასა და ხელოვნებათმცოდნეობის დარგში მაღალმხატვრული, სუციალისტური რეალიზმის პრინციპებზე ნაწარმოებების შესაქმნელად. დაარსდა 1933 წელს ლიტერატურულ-მხატვრული ორგანიზაციების გარდაქმნის შესახებ სკპ (ბ) ცკ-ის 1932 წ. 23 აპრილის დადგენილების საფუძველზე. მხატვართა კავშირთან ფუნქციონირებდა ფერწერის, ქანდაკების გრაფიკის, გამოყენებითი ხელოვნების, პლაკატის, მონუმენტური ხელოვნების, თეატრისა და კინოს, კრიტიკის, აგრეთვე ახალგაზრდა მხატვართა სექციები და ხელოვნებათმცოდნეთა შემოქმედებიტი გაერთიანება. მის გამგებლობაში იყო სამხატვრო ფონდი საწარმოო კომბინატებითა და სხვა დაწესებულებები. აერთიანებდა 1000-მდე წევრს. ჰქონდა აფხაზეთის, აჭარის სამხრეთ ოსეთისა და ქუთაისის განყოფილებები. გამართული იყო ყრილობები: 1933 წელს 1940 წელს 1955 წელს 1956 წელს 1962 წელს 1965 წელს 1968 წელს 1972 წელს 1977 წელს ქართული საბჭოთა ენციკლოპედია, ტ. 9, თბ., 1985. — გვ. 186. ქართული საბჭოთა ენციკლოპედია, ტ. საქართველოს სსრ, თბ., 1981. — გვ. 345.
ლია მიშელი

ლია მიშელ სარფატი (ინგ. Lea Michele) — ამერიკელი მომღერალი და მსახიობი, რომელიც ბრონქსში, ნიუ იორკში დაიბადა. მას განსაკუთრებული პოპულარობა ხვდა წილად სერიალი კლუბის შემდეგ, რომელშიც რეიჩელ ბერის როლს განასახიერებს. ლია მიშელი კინოფილმების ინტერნეტ-მონაცემთა ბაზაში ლია მიშელი საიტზე Emmys.com
Katy Hudson (ალბომი)

Katy Hudson — ამერიკელი მომღერლის, კეტი ჰადსონის სტუდიური ალბომი. ჰადსონმა ალბომის გამოცემის შემდგომ დედის ქალიშვილობის გვარი მიიღო და გახდა კეტი პერი. ალბომი გაყიდვაში გამოვიდა 2001 წლის 23 ოქტომბერს, როგორც ქრისტიანული მუსიკის ალბომი Red Red Hill Records-ისგან. ეს იყო მისი პირველი და უკანასკნელი ქრისტიანული მუსიკის ჟანრის ალბომი,რადგან შემდგომ მან პოპ სამყაროში განაგრძო მოღვაწეობა. ალბომში შესულია 10 სიმღერა, აქედან უმეტესი გოსპელ როკ ჟანრის არის ალბომიდან გამოვიდა მხოლოდ ერთი სინგლი. ეს იყო Trust in Me. სინგლი 2001წლის 6 მარტს გამოიცა. ჩარტებში იგი არ მოხვედრილა. ინფორმაცია საიტზე Discogs ↑ Katy Perry - The Unauthorized Biography by Alice Montgomery. ISBN 978-0-7181-5825-5 ↑ ერლეუაინი, სტივენ თომას. ((( Katy Hudson > Overview ))). Allmusic. Rovi Corporation. ციტირების თარიღი: June 23, 2010.
შვედეთის ჰიმნი

Du gamla, Du fria (შვედ. შენ ხარ ძველი, შენ ხარ თავისუფალი) — შვედეთის ეროვნული ჰიმნი. დაწერილია რიკარდ დიუბეკის (Richard Dybeck) მიერ, 1844 წელს. ტექსტს მუსიკად უდევს, შვედური ფოლკლორული ნაწარმოები. ჰიმნის პირველი ვარიანტი — „Du gamla, Du friska“, ჟღერდა როგორც — „შენ ხარ ძველი, შენ ხარ ჯანმრთელი“. Du gamla, Du fria, Du fjällhöga nord, Du tysta, Du glädjerika sköna! Jag hälsar Dig, vänaste land uppå jord, Din sol, Din himmel, Dina ängder gröna, Din sol, Din himmel, Dina ängder gröna. Du tronar på minnen från fornstora dar, Då ärat Ditt namn flög över jorden. Jag vet att Du är och Du blir vad du var. Ja, jag vill leva jag vill dö i Norden, Ja, jag vill leva jag vill dö i Norden. Jag städs vill dig tjäna mitt älskade land, Din trohet till döden vill jag svära, Din rätt, skall jag värna, med håg och med hand, Din fana, högt den bragderika bära, Din fana, högt den bragderika bära. Med Gud skall jag kämpa, för hem och för härd, För Sverige, den kära fosterjorden. Jag byter Dig ej, mot allt i en värld, Nej, jag vill leva jag vill dö i Norden, Nej, jag vill leva jag vill dö i Norden. ჩანაწერი (mp3)
გორან ბრეგოვიჩი

გორან ბრეგოვიჩი (Горан Бреговић, დ. 22 მარტი, 1950, ბოსნია და ჰერცეგოვინა, სარაევო) — ბოსნიელი და სერბი მუსიკოსი და კომპოზიტორი, ერთ-ერთი ყველაზე ცნობილი თანამედროვე კომპოზიტორი ბალკანეთიდან. სახელი მოიხვეჭა გიტარისტობით საკუთარ როკ ჯგუფში Bijelo Dugme, რომელშიც ბოსნიის სამივე ეთნიკური ჯგუფის წარმომადგენლები იყვნენ გაერთიანებული - მუსლიმები, ხორვატები და სერბები. საერთაშორისო მასშტაბით მისი ყველაზე ცნობილი ნამუშევრები მისი თანამოძმის ემირ კუსტურიცას ფილმებს უკავშირდება („ბოშების დრო“, „არიზონას ოცნება“, „დედოფალი მარგო“, „მიწისქვეშეთი“). შეგიძლიათ იხილოთ მედიაფაილები თემაზე „გორან ბრეგოვიჩი“ ვიკისაწყობში. ოფიციალური საიტი გორან ბრეგოვიჩი კინოფილმების ინტერნეტ-მონაცემთა ბაზაში
კორი მონტითი

კორი მონტითი (ინგლ. Cory Monteith; დ. 11 მაისი, 1982 — გ. 13 ივლისი, 2013) — კანადელი მსახიობი, დაიბადა 1982 წელს კანადაში ქალაქ კალგარში. ცნობილია ფინ ჰადსონის როლით, სერიალში „კლუბი“. კორი მონტითი დაიბადა 1982 წლის 11 მაისს, ქალაქ კალგარში, კანადის ალბერტის პროვინციაში, და ვიქტორიაში გაიზარდა. როდესაც კორი 7 წლის იყო მისი მშობლები გაშორდნენ, მომავალი მსახიობი დედასთან ცხოვრობდა. მან მიატოვა სკოლა მერვე კლასის შემდეგ და არასოდეს უსწავლია კოლეჯში. კორი მონტითი კინოფილმების ინტერნეტ-მონაცემთა ბაზაში